|  |  |  |
| --- | --- | --- |
| Rīgā | Nr. | 2012.gada                     |

**.§**

**Par Ministru kabineta 2010.gada 12.oktobra sēdes protokollēmuma (prot. Nr.52  31.§) "Informatīvais ziņojums "Par Korupcijas novēršanas un apkarošanas biroja un Valsts ieņēmumu dienesta kompetences sadalījumu saistībā ar valsts amatpersonu deklarācijās sniegto ziņu patiesuma pārbaudi"" 2., 3. un 4.punktā doto uzdevumu izpildi**

**TA-2664**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Ņemot vērā Korupcijas novēršanas un apkarošanas biroja sniegto informāciju, atzīt Ministru kabineta 2010.gada 12.oktobra sēdes protokol­lēmuma (prot. Nr.52 31.§) "Informatīvais ziņojums "Par Korupcijas novēršanas un apkarošanas biroja un Valsts ieņēmumu dienesta kompetences sadalījumu saistībā ar valsts amatpersonu deklarācijās sniegto ziņu patiesuma pārbaudi"" 2., 3. un 4.punktā dotos uzdevumus par aktualitāti zaudējušiem.

2. Pieņemt zināšanai Korupcijas novēršanas un apkarošanas biroja un Valsts ieņēmumu dienesta vienošanos par to, ka, pildot likumā "Par interešu konflikta novēršanu valsts amatpersonu darbībā" katrai institūcijai noteiktās funkcijas valsts amatpersonu deklarāciju pārbaudē, lai nodrošinātu valsts amatpersonu saukšanu pie administratīvās atbildības:

2.1. gadījumos, ja Korupcijas novēršanas un apkarošanas birojs, atbilstoši savai kompetencei veicot valsts amatpersonām noteikto ierobežojumu un aizliegumu ievērošanas kontroli, konstatēs valsts amatpersonas deklarācijā nepatiesu ziņu norādīšanu, Korupcijas novēršanas un apkarošanas birojs sastādīs protokolu par administratīvo pārkāpumu un nosūtīs Valsts ieņēmumu dienestam lēmuma pieņemšanai administratīvā pārkāpuma lietā;

2.2. gadījumos, ja Valsts ieņēmumu dienests, veicot attiecībā uz valsts amatpersonām nodokļu administrēšanas pasākumus saskaņā ar likumu "Par nodokļiem un nodevām" un likumu "Par Valsts ieņēmumu dienestu", nodokļu administrēšanas pasākumu ietvaros iegūs ziņas par valsts amatpersonu mantisko stāvokli, kas atšķiras no valsts amatpersonas deklarācijā norādītā, saglabājama Valsts ieņēmumu dienesta kompetence konstatēt nepatiesu ziņu norādīšanu valsts amatpersonas deklarācijā un atbilstoši Latvijas Administratīvo pārkāpumu kodeksa 215.1 pantā noteiktajai kompetencei izskatīt Latvijas Administratīvo pārkāpumu kodeksa 166.27pantā paredzēto administratīvo pārkāpumu lietas.

3. Korupcijas novēršanas un apkarošanas birojam izstrādāt un iesniegt noteiktā kārtībā Ministru kabinetā likumprojektu par grozījumu Latvijas Administratīvo pārkāpumu kodeksā, 214.2 pantā paredzot, ka Korupcijas novēršanas un apkarošanas biroja kompetencē ir sastādīt protokolus par šā kodeksa 166.27 pantā minētajiem pārkāpumiem.

Ministru prezidents V.Dombrovskis

Valsts kancelejas direktore E.Dreimane